Chus Nogueira

María Xesús Nogueira Pereira, nada en Berres (A Estrada) o 19 de xullo de 1968, é unha profesora, filóloga e ensaísta galega. Exerce o cargo de presidenta na Asociación Galega da Crítica desde a súa creación en 2015.

 Traxectoria 
Doutora en Filoloxía Galega pola Universidade de Santiago de Compostela, é docente na Facultade de Filoloxía de Santiago de Compostela. As súas principais liñas de investigación son a narrativa de Álvaro Cunqueiro e a poesía galega contemporánea. Foi membro dos consellos editores da revista Dorna e da colección de poesía Letras de Cal e tamén, do Boletín Galego de Literatura. Colabora no portal en Internet culturagalega.org. É ademais autora de artigos en volumes colectivos e revistas, onde tamén publica con regularidade crítica literaria.

 Obras 
 Ensaio 
 Os outros feirantes de Álvaro Cunqueiro, 1993, Sotelo Blanco.
 A Literatura desde 1936 ata hoxe: poesía e teatro, 2001, Hércules de Edicións.
 Soñadores e familia. Os personaxes na narrativa de Álvaro Cunqueiro, 2009, 3C3 editores.
 Dicionario Lois Pereiro, 2011, 3C3 editores.

 Edición 
 Álvaro Cunqueiro. Narrativa curta. Antoloxía, 1997, A Nosa Terra.
 Lois Pereiro: Día das Letras Galegas 2011, 2011, Universidade de Santiago de Compostela.
 Viaje a Lugo: páginas sobre la ciudad, de Álvaro Cunqueiro, 2011, Alvarellos.
 Xela Arias. Poesía reunida (1982-2004) (2018), Xerais, ISBN 978-84-9121-428-1.Edición, introdución e notas. Xela Arias. Poesía reunida (1982-2004) na páxina web de Xerais.

 Obras colectivas 
 O mar de adentro, 1990, Edicións do Dragón.
 Oito e médio, 1993, Edicións do Dragón.
 Bestiario, 1998, Edicións do Dragón.
 Poesía Contemporánea. Tabeirós-Terra de Montes, 2005, Fervenza.
 Palabra viva. Galicia e Hispanoamérica, 2012, Universidade de Santiago de Compostela.
 Letras nómades. A mobilidade feminina na literatura galega, 2014, Frank & Timme.

 Notas 

Categoría:Escritores de Galicia en lingua galega
Categoría:Críticos literarios de Galicia
Categoría:Nados na Estrada
Categoría:Nados en 1968
Categoría:Alumnos da Universidade de Santiago de Compostela
Categoría:Profesores da Universidade de Santiago de Compostela